বীরভূমে নজিরবিহীন ঘটনা, বন্ধুর হাতে বউকে তুলে দিলেন স্বামী!

বীরভূম: গল্প হলেও সত্যি। নিজের বন্ধুর হাতেই স্ত্রীর হাত তুলে দিলেন এক স্বামী! ঘটনাটি বীরভূম (Birbhum) জেলার সাঁইথিয়া (Sathia) থানার সতিপীঠ নন্দিকেশরী মন্দির প্রাঙ্গণে। জানা গেছে, সাঁইথিয়ার ৮ নম্বর ওয়ার্ডের বাসিন্দা বাপি মন্ডল নয় বছর আগে বিয়ে করেছিলেন বীরভূমের তারাপীঠের পঞ্চমী মন্ডলকে। তাঁদের এক সাত বছরের সন্তানও রয়েছে। কিন্তু বিয়ের কিছুদিন পর থেকেই দাম্পত্য কলহ শুরু হয়। পঞ্চমী একাধিকবার পুলিশের কাছে অভিযোগ করেন এবং আদালতে মামলা দায়ের করেন। এরপর থেকেই তিনি বাপের বাড়িতেই থাকছিলেন।

এই সময়েই বাপির বন্ধু, সাঁইথিয়ার ১৬ নম্বর ওয়ার্ডের জিত কুমার মির্ধা-র সঙ্গে পঞ্চমীর সম্পর্ক গড়ে ওঠে। পরকীয়া নিয়ে এলাকায় চাঞ্চল্য ছড়ায়।

আরও পড়ুন: প্রায় দু’ বছর পর মায়ের কোলে ফিরল ‘মৃত’ ঘোষণা করা নবজাতক

এই সবকিছু জানার পরেও শান্তভাবে সিদ্ধান্ত নেন স্বামী বাপি। আজ সকালে তিনি নিজেই পঞ্চমীকে নিয়ে যান সাঁইথিয়ার নন্দিকেশরী মন্দিরে, এবং বন্ধুর হাতে স্ত্রীর হাত তুলে দেন। সেখানেই পূর্ণ আচার-অনুষ্ঠান মেনে চার হাত এক হয় জিত ও পঞ্চমীর।

বাপি জানিয়েছেন, “আমার নামে যে মামলা পঞ্চমী করেছিল, সেটা সে তুলে নেবে বলেছে। সন্তান থাকবে আমার কাছেই। ও আমার সঙ্গে থাকতে চায় না, তাই এই সিদ্ধান্ত।” নতুন দম্পতি জিত ও পঞ্চমী জানিয়েছেন, তারা এখন একসঙ্গে নতুন জীবনে পা রাখতে চান।